Bespreking:Swart mense

message: Kan iemand asb. vir ons die verskil tussen "swart mense" en "swartmense" uitlê? Groete. Frank (kontak) 19:30, 13 April 2016 (UTC)
replies: text: Myns insiens is swartmense die korrekte naam. Indien jy hul swart mense (twee woorde losgeskryf) noem, beteken dit in der waarheid enige mens, selfs 'n sneeuman, wat met 'n blik swart verf bygekom is! En nie alle swartmense (bevolkingsgroep) is noodwendig pikswart van gelaat nie, maak dit nou sin? --Aliwal2012 (alias "Die perd se bek") 15:09, 16 Desember 2016 (UTC)
replies: text: :Dit geld beslis ook vir Wit mense → Witmense? Groete. -- JCIV (Besprekings | Bydraes) 15:15, 16 Desember 2016 (UTC)
replies: text: ::Ja, inderdaad! Sal dit netnou skuif. Kry julle koud daar bo JCIV? Groete! --Aliwal2012 (kontak) 15:54, 16 Desember 2016 (UTC)
 Het enigeen van julle al 'n woordeboek of taalhandleiding hieroor geraadpleeg? Dis swart mens, wit mens, bruin mens; swart man, wit vrou, bruin kind; swart woonbuurt, wit skool, bruin voorstad. Morne (kontak) 17:06, 16 Desember 2016 (UTC)

text: AWS: Woordelys
replies: text: :Term: swart mens

text: :Spelling: swart mens, -e (500 – – werk daar)

text: :Term: wit mens

text: :Spelling: wit mens, -e (500 – – werk daar)

text: :Term: bruin mens

text: :Spelling: bruin mens, -e (500 – – werk daar) - Winston (kontak) 17:08, 16 Desember 2016 (UTC)
replies: text: ::Pharos:

text: ::swart: ~ mense/man/vrou/ens. black people/man/woman/etc.

text: ::wit: ~ mens white (person); ~ mense whites, white people;

text: ::bruin: ~ mens,~ man, ~ vrou coloured person/man/woman. Winston (kontak) 17:26, 16 Desember 2016 (UTC)
replies: text: :::Dit maak nie vir my sin nie! Die goue reël in Afrikaans is: EEN BEGRIP = EEN WOORD! In my opinie is die AWS verkeerd hiermee, al poep ek ook nou teen donderweer!

text: :::Lees my volledige Bespreking:Gouerotsluislang waar dieselfde redenasie geld. --Aliwal2012 (kontak) 17:34, 16 Desember 2016 (UTC)
replies: text: ::::Aliwal, dis heeltemal iets anders, want daardie slang se naam bestaan uit drie woorde wat saamgevoeg is. (Ek kan ook nie die korrektheid daarvan verifieer nie, want dit werk vir my eerder soos Middellandse See-gebied, wat los is. Daarom vermoed ek dit moet Goue Rots-luislang wees.) Maar iets soos gouemedaljesege sal een woord wees, al is goue medalje twee woorde, want laasgenoemde bestaan uit drie elemente. Net so sal swart mens twee woorde wees, maar swartmensgewoontes sal een wees. Afrikaanse spellings is taamlik onmoontlik om te raai of te veralgemeen. Winston (kontak) 17:53, 16 Desember 2016 (UTC)
 Ek kan net byvoeg ek werk elke dag met die taal en hoe ouer ek word, hoe meer verward raak ek. Wat gister reg was, is vandag verkeerd en môre weer reg. Toe ek jonk (jonger?) was, was swartmense een woord. :) Winston (kontak) 18:13, 16 Desember 2016 (UTC)

text: Dankie vir jou geduldige verduideliking Winston. Dit laat my darem beter voel daaroor! Groete, "Die perd se bek" 18:34, 16 Desember 2016 (UTC)

text: PS: sjoe, Afrikaans raak nou te ingewikkeld! Ek gaan maar eerder tegniese goed vertaal soos Formule Een en Canon kameras; daar spel hulle mos alles dieselfde as in Engels! Ek soek nog 'n mooi logo vir "Die perd se bek" (Lag) --Aliwal2012
replies: text: ::En dan is daar nog witwyn, bruin sampioene en rooi-uie om mee rekening te hou! Morne (kontak) 19:00, 16 Desember 2016 (UTC)
thread_title:  Swart mense vs swartmense